Jehan li Miteers baillif de Senz, au commissairs deputez ou a deputer de par le Roy messire, sur le fait iadis dou Temple en la baillie de Senz ou au preumi sergent le Roy messire, soit de la preuoste de Senz ou de la preuoste de Villomen le Roy, auquel ces lettres venront, salut. Nous vous mandons et commeitons que les lettres de noble homme et sage monseigneur Raoul Souain dit de Joy, cheualier le Roy messire, deuant parmi les quelles ces nostres presentes sont annexees, vous adcomplissez et metez a execution si comme raisons sera et a vn chascun de vous aprendra, et de ce fait nous vous donons pooir, mandaiz et commandaiz, a touz nos subgez requis tous autres que en ce obeisse et entende a vous et a chascun de vous endroit soit en ce faisent. Donney le dymanche jour de feste Sainz Bartholomier apostre, l’an anl M.CCC, vint et six.